[{"text_idx": "#000001", "text": "Vaata Avala kvartali a\u0308ripindade pakkumisi siin"}, {"text_idx": "#000002", "text": "Avala on uus kaasaegne a\u0308rikvartal Tallinnas, mis asub Ja\u0308rvevana tee ja Filtri tee vahelisel alal."}, {"text_idx": "#000003", "text": "202o. aastal valmis Avala kvartalis Veskiposti 2 kinnistul uus bu\u0308roohoone Electra ning Veskiposti 1 kinnistul La\u0308ti ehituskaupluste keti DEPO kauplus."}, {"text_idx": "#000004", "text": "2022. aastal valmis Veskiposti 2 kinnistul uus bu\u0308roohoone Polaris."}, {"text_idx": "#000005", "text": "Kava kohaselt ehitatakse tulevikus Veskiposti 8 kinnistule uus bu\u0308roohoone Sirius."}, {"text_idx": "#000006", "text": "Electra ja Polaris on modernse arhitektuuriga A-energiaklassi bu\u0308roohooned. 12-korruseliste hoonete bu\u0308rookorruste u\u0308u\u0308ritav pind on ca 1000m2 ja seda saab jagada kuni neljaks bu\u0308rooks \u2013 hoonetes saab u\u0308u\u0308rile vo\u0303tta bu\u0308roo suuruses 250-10 000m2. Hooned paiknevad ko\u0303rgemal alal ja on u\u0308mbritsetud madala hoonestusega piirkondadega, mille to\u0303ttu avanevad bu\u0308roodest suurepa\u0308rased vaated juba madalaimast korrusest alates."}, {"text_idx": "#000007", "text": "Avala kvartal on keskkonnaso\u0303bralik. Valgustust, ku\u0308tet ja ventilatsiooni juhib automaatika so\u0303ltuvalt tarbimisvajadusest. Hoonete ku\u0308tmine ja jahutamine toimub osaliselt maaku\u0308tte ja soojuspumpadega. Kvartalisse rajatakse Tallinna suurim pa\u0308ikesepark ja hoonete katused kaetakse materjaliga, mis on o\u0303hku puhastava reaktsiooniga. Electra ja Polarise bu\u0308roohoonetele on omistatud LEED GOLD sertifikaat ehk keskkonnaso\u0303braliku maja ma\u0308rgis."}, {"text_idx": "#000008", "text": "U\u0308u\u0308rnikele lisavad mugavust Cleveroni pakiautomaat ja nutipostkastid. Hoonetes on majasisene rattahoidla koos dus\u030ciruumiga ja Bikeep rattaparkla ku\u0308lalistele."}, {"text_idx": "#000009", "text": "Bu\u0308roohoonetes paiknevad 130 kohaga lo\u0303unarestoran ja 24/7 avatud jo\u0303usaal. Hoonete vahele ja\u0308a\u0308b moodsalt haljastatud o\u0303ueala, mis pakub puhkevo\u0303imalusi."}, {"text_idx": "#000010", "text": "Koos bu\u0308roohoonetega valmiv parkimismaja vo\u0303imaldab pakkuda rohkelt parkimiskohti igale u\u0308u\u0308rnikule. Hoonete juures on kuni 200 elektriauto laadimise valmidus."}, {"text_idx": "#000011", "text": "Kui soovite ruume vaadata vo\u0303i rohkem infot, siis palun vo\u0303tke u\u0308hendust."}, {"text_idx": "#000015", "text": "Ei leidnud sobivat pinda? Tahad pakkuda oma kinnisvara?"}]